Svanvik

Svanvik (kvensk: Jouttenlahti) er ei bygd rundt 40 kilometer sør for Kirkenes i Sør-Varanger kommune i Finnmark. Den ligger ved nordbredden av Svanevatn, en innsjø i Pasvikelvas hovedløp. Grunnkretsen Svanvik hadde 223 innbyggere i 2019.

Her finnes Svanvik kirke, Pasvik folkehøgskole og Øvre Pasvik nasjonalparksenter. Svanvik har en egen barne- og ungdomsskole, Pasvik skole. Skolen ligger ca. 2-3 kilometer fra Pasviktunet. Skolen ble bygd ut i 2008.

 Svanvik Grensestasjon 
Svanvik har en av grensevaktstasjonene på den norsk-russiske grensen. Fra Svanvik holder de øye med blant annet den russiske gruvebyen Nikel som ligger bare ni kilometer fra Svanvik (men 84 kilometer med bil). I likhet med Skogfoss og Gjøkåsen ligger Svanvik ved Pasvikelva. Stasjonen bærer navnet til tettstedet den ligger i og er en del av samfunnet.

 Referanser 
Svanvik på Norgeskart.no fra Statens kartverk, besøkt 1. november 2019

Kategori:Forsvaret i Finnmark
Kategori:Bosetninger i Sør-Varanger
Kategori:Den norske riksgrensen
Kategori:Tidligere fergesteder i Finnmark